73. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Ε5/1393 της 18/27 Δεκ. 1991 (ΦΕΚ Β΄ 1056) Τροποποίηση και μεταφορά κενών οργανικών θέσεων Εκπαιδευτικού προσωπικού της ΣΕΛΕΤΕ του Π.Δ. 620/78 (ανωτ. αριθ. 30). Έχοντας υπόψη: 1.Το Ν.Δ. 789/70 «Περί Οργανώσεως της ΣΕΛΕΤΕ». 2.Το Ν.Δ. 581/70 «Περί Διοικήσεως της ΣΕΛΕΤΕ». 3.Το Νόμ. 576/77 «Περί Οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαίδευσης». 4.Το Π.Δ. 620/78 «Περί του Γενικού Διευθυντού και του Εκπαιδευτικού Προσωπικού των Σχολών ΠΑΤΕΣ και ΑΣΕΤΕΜ και του εργαστηρίου Εποπτικών μέσων της ΣΕΛΕΤΕ». 5.Το άρθρ. 20 του Νόμ. 817/78, «Περί ρυθμίσεως ενιαίων Εκπαιδευτικών και Εκκλησιαστικών θεμάτων». 6.Το άρθρ. 61 του νόμ. 1566/85 «Δομή και Λειτουργία της Πρωτοβάθμιας και Δευτεροβάθμιας Εκπαίδευσης». 7.Τις με αριθ. Ε/1110/79, Ε/6512/79, Ε/14860/79, Ε/5227/81, Ε5/3555/88, Ε5/2133/89 αποφάσεις του ΥΠΕΠΘ. 8.Τις ανάγκες της ΣΕΛΕΤΕ σε Εκπαιδευτικό Προσωπικό των διαφόρων κλάδων και ειδικοτήτων. 9.Την αριθ. 7/28.5.1991 Πράξη του Δ.Σ. της ΣΕΛΕΤΕ, αποφασίζουμε: Α)Μεταφέρουμε κενές οργανικές θέσεις Εκπαιδευτικού Προσωπικού της ΣΕΛΕΤΕ ως ακολούθως: 1.Μια (1) κενή θέση Ηλεκτρολόγου του κλάδου 29 του Π.Δ. 620/78 σε οργανική θέση Πτυχιούχου Τεχνολόγου Διοίκησης και Οικονομίας εξειδικευμένου στην Παιδαγωγική του Κλάδου 27 του Π.Δ. 620/78, με εισαγωγικό Μ.Κ. 3 για ΣΕΛΕΤΕ Αθηνών. 2.Μια (1) κενή θέση Μηχανολόγου του κλάδου 29 του Π.Δ. 620/78 σε οργανική θέση Πτυχιούχου Τεχνολόγου Διοίκησης και Οικονομίας εξειδικευμένου στην Παιδαγωγική του Κλάδου 27 του Π.Δ. 620/78, με εισαγωγικό Μ.Κ. 3 για ΣΕΛΕΤΕ Αθηνών. 3.Μια (1) κενή θέση ψυκτικού του κλάδου 29 του Π.Δ. 620/78 σε οργανική θέση Πτυχιούχου Τεχνολόγου Μηχανολόγου Μηχανικού του κλάδου 28 του Π.Δ. 620/78, με εισαγωγικό Μ.Κ. 3. 4.Μια (1) κενή θέση Ηλεκτρονικού του κλάδου 29 του Π.Δ. 620/78 σε θέση Πτυχιούχου Τεχνολόγου Ηλεκτρονικού Μηχανικού του κλάδου 28 του Π.Δ. 620/78, με εισαγωγικό Μ.Κ. 3. 5.Μια (1) κενή θέση Μηχανοτεχνίτη του κλάδου 30 του Π.Δ. 620/78 σε θέση Πτυχιούχου Τεχνολόγου Πολιτικού Μηχανικού του κλάδου 28 του Π.Δ. 620/78, με εισαγωγικό Μ.Κ.3. Β)Τροποποιούμε μία (1) κενή θέση του Κλάδου 27 του Π.Δ. 620/78, ειδικότητας Τεχνολόγου Ηλεκτρολόγου Μηχανικού εξειδικευμένου στην Παιδαγωγική με εισαγωγικό Μ.Κ. 3 σε ομοιόβαθμη θέση του ίδιου κλάδου ειδικότητας Ηλεκτρονικού για ΣΕΛΕΤΕ Αθηνών. 